આ અંગે ખેતીવાડી અધિકારી એચ. ડી. વાદીએ જણાવ્યું કે, સુરેન્દ્રનગર જિલ્લામાં ૭૦,૧૯૩ હેક્ટરમાં ખેતીના પાકનું વાવેતર થયું છે. જેમાં સૌથી વધુ કપાસનું ૫૯,૩૭૦ હેક્ટરનું વાવેતર થયું છે. જ્યારે ૭,૨૦૦ હેક્ટરમાં મગફળીનું વાવેતર પણ કરવામાં આવ્યું છે. ઝાલાવાડમાં ભેજવાળી જમીનોમાં કપાસ-શાકભાજી પાકો હજુ અઠવાડીયું જીવંત રહેવાની શક્યતા છે. પરંતુ આગામી અઠવાડીયા બાદ વરસાદ ખેંચાવવાની સ્થિતિ સર્જાશે તો આ રોકડીયા પાકો પર જોખમ સર્જાવવાની ભીંતી છે. બીજીતરફ સુરેન્દ્રનગર જિલ્લાના ખેડૂતોએ ટ્રેન્ડ બદલીને દેશી કપાસ અને દિવેલાના વાવેતર વળવું પડશે.